16.4.2015. Službeni list Europske unije L 99/21 PROVEDBENA UREDBA KOMISIJE (EU) 2015/596 od 15. travnja 2015. o izmjeni Uredbe (EZ) br. 606/2009 u pogledu povećanja najvećeg ukupnog sadržaja sumpornog dioksida ako je to potrebno zbog klimatskih uvjeta EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 ('), a posebno njezin članak 91. točku (c), budući da: (1) — Uredbom Komisije (EZ) br. 606/2009 (*) određen je najveći dopušteni ukupni sadržaj sumpornog dioksida u vinima. Točkom A.4. Priloga I.B predviđeno je da Komisija može predmetnim državama članicama dopustiti da odobre povećanje najveće ukupne količine sumpornog dioksida, koja je manja od 300 miligrama po litri, i to za najviše 50 miligrama po litri, ako se za tim pokaže potreba zbog klimatskih uvjeta. (2) = Nadležna tijela Njemačke 1. prosinca 2014. uputila su službeni zahtjev za povećanje najvećeg dopuštenog ukupnog sadržaja sumpornog dioksida u vinima koji je manji od 300 miligrama po litri, i to za najviše 50 miligrama po litri, za vino proizvedeno od grožđa koje je ubrano 2014. u vinogradarskim područjima njemačkih saveznih država Baden-Wiirttemberga, Bavarske, Hessena i Porajnja-Falačke. (3) — U tehničkoj napomeni koju su dostavila nadležna tijela Njemačke navedeno je da su klimatski uvjeti, posebice toplo i vlažno vrijeme tijekom berbe, pogodovali razvoju štetočina koji proizvode piruvat, acetaldehid i alfa- ketoglutarnu kiselinu. Te se tvari vežu na sumporni dioksid i umanjuju njegov učinak konzerviranja. Stoga su u vinu proizvedenom od tog grožđa potrebne veće ukupne količine sumpornog dioksida za osiguravanje odgovarajuće vinifikacije i odgovarajuće konzerviranje. Stoga je privremeno odobrenje iz točke A.4. Priloga I.B Uredbi (EZ) br. 606/2009 jedino raspoloživo rješenje kojim bi se omogućilo da se grožđe, na koje su utjecali ti nepovoljni vremenski uvjeti, može iskoristiti za proizvodnju vina primjerenog za stavljanje na tržište. (4) — Uredbu (EZ) br. 606/2009 trebalo bi stoga na odgovarajući način izmijeniti. (5) — Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta, DONIJELA JE OVU UREDBU: Članak 1. Dodatak 1. Prilogu I.B Uredbi (EZ) br. 606/2009 zamjenjuje se tekstom u Prilogu ovoj Uredbi. (') SLL 347, 20.12.2013., str. 671. () Uredba Komisije (EZ) br. 606/2009 od 10. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu kategorija proizvoda od vinove loze, enoloških postupaka i primjenjivih ograničenja (SL L 193, 24.7.2009., str. 1.).